Document ID: 31996R0995

Title and Content:
ΚΑΝΟΝΙΣΜΟΣ (ΕΚ) αριθ. 995/96 ΤΗΣ ΕΠΙΤΡΟΠΗΣ της 3ης Ιουνίου 1996 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 13 παράγραφος 3 και το άρθρο 17 παράγραφος 14, Εκτιμώντας: ότι ορισμένα προϊόντα που αναφέρονται στα άρθρα 1α και 1β του κανονισμού (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 823/96 (4), δεν αναγράφονται στην ονοματολογία των γαλακτοκομικών προϊόντων για τις επιστροφές κατά την εξαγωγή και δεν μπορούν να οριστούν με κώδικα έντεκα αριθμών 7 ότι, κατά συνέπεια, η περιγραφή των προϊόντων αυτών στην αίτηση χορηγήσεως του πιστοποιητικού και στο πιστοποιητικό πρέπει να περιορισθεί σε κώδικα με οκτώ αριθμούς 7 ότι ο κανονισμός (ΕΚ) αριθ. 1466/95 προβλέπει τη δυνατότητα ακυρώσεως των αιτήσεων χορηγήσεως πιστοποιητικών στην περίπτωση κατά την οποία ο συντελεστής μειώσεως είναι μικρότερος από 0,8 7 ότι για να διασφαλισθεί η καλή διαχείριση του καθεστώτος των επιστροφών κατά την εξαγωγή και να μειωθεί ο κίνδυνος κερδοσκοπικών αιτήσεων για πιστοποιητικά εξαγωγής για τα γαλακτοκομικά προϊόντα, πρέπει να μειωθεί το όριο αυτό 7 ότι για να αποφευχθεί κάθε αμφιβολία, πρέπει συγχρόνως να αντικατασταθούν οι όροι "συντελεστής μείωσης" με τους όρους "συντελεστής κατανομής" 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1466/95 τροποποιείται ως εξής: 1. στο άρθρο 1α, παράγραφος 4 και στο άρθρο 1β παράγραφος 5, το στοιχείο δ) συμπληρώνεται με το ακόλουθο εδάφιο: «Ωστόσο, για τα τυριά που δεν αναγράφονται στην ονοματολογία των γεωργικών προϊόντων για τις επιστροφές κατά την εξαγωγή, η αίτηση του πιστοποιητικού και το πιστοποιητικό περιλαμβάνουν στη θέση 16 τον κωδικό του προϊόντος με οκτώ αριθμούς της συνδυασμένης ονοματολογίας.» 7 2. το άρθρο 8 παράγραφος 3 στοιχείο α) τροποποιείται ως εξής: i) στο πρώτο εδάφιο δεύτερη περίπτωση, οι όροι «συντελεστής μείωσης» αντικαθίσταται από τους όρους «συντελεστής κατανομής», ii) στο δεύτερο εδάφιο, ο δεκαδικός αριθμός «0,8» αντικαθίσταται από τον αριθμό «0,4». Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Ιουνίου 1996.

Classification Labels:
2394
1474
1469
1466
574

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2763
3156
2487
2443

EuroVoc IDs (Expanded): 2763
3156
2487
2443

Dataset Source: meu

Split: train